རྩ་ཁྲིམས་ཀྱིས་མི་རིགས་རང་སྐྱོང་གི་རྩ་དོན་གཏན་དབབ་བྱས་པ་དང་ཆབས་ཅིག་ཏུ་སྤྱི་དམངས་ལ་རང་གི་སྐད་ཡིག་བཀོལ་སྤྱོད་དང་དར་སྤེལ་བྱེད་པའི་རང་དབང་ཡོད་པ་ངོས་ལེན་བྱས་པའི་རྒྱུ་མཚན་གྱིས།རྩ་ཁྲིམས་ཀྱི་དོན་ཚན་བཞི་བར་གསལ།༡༩༨༤་ལོར་རྒྱལ་ཡོངས་མི་དམངས་འཐུས་མི་ཚོགས་ཆེན་གྱིས་མི་རིགས་ས་གནས་རང་སྐྱོང་ཁྲིམས་བཅས་ཏེ།རང་སྐྱོང་ས་ཁུལ་གྱི་རང་སྐྱོང་དབང་འཛིན་ལས་ཁུངས་དང་རང་སྐྱོང་མི་རིགས་ཀྱིས་རང་སྐྱོང་ཇི་ལྟར་བྱེད་དགོས་པའི་སྐོར་ལ་དོན་ཚན་བརྒྱ་ལྷག་བཅས་ཏེ་གཏན་འཁེལ་གསལ་བོ་བྱས་ཡོད་པ་མ་ཟད།ལྷག་པར་དུ་མི་རིགས་སོ་སོས་རང་གི་སྐད་ཡིག་འཛིན་སྐྱོང་སྤེལ་གསུམ་གྱི་ཐད་ལ་ལམ་སྟོན་རང་བཞིན་ཅན་གྱི་གཏན་དབབ་གལ་ཆེན་ཀྱང་བྱས་ཡོད།རྩ་བའི་ཁྲིམས་ལུགས་ཀྱི་ཁྲིམས་ཡིག་འདི་དག་གཞིར་བཞག་སྟེ་མི་རིགས་རང་སྐྱོང་ས་ཁུལ་གྱིས་རང་རང་ས་ཁུལ་གྱི་རང་སྐྱོང་སྲོལ་ཡིག་བཟོས་ནས་རང་གི་གནས་བབས་དང་བསྟུན་ཏེ་ཆབ་དཔལ་རིག་གསུམ་གྱི་ལས་དོན་ཁག་རང་སྐྱོང་བྱེད་པར་རྩ་འཛིན་རང་བཞིན་ཅན་གྱི་ལམ་སྟོན་དང་གཏན་དབབ་བྱས།ཞིང་ཆེན་རིམ་པའི་རང་སྐྱོང་ས་ཁུལ་གྱིས་རང་གི་རང་